b'\n_START_ARTICLE_\nPike med hvit ball\n_START_SECTION_\nHandling\n_START_PARAGRAPH_\nDen tolv \xc3\xa5r gamle jenta Vibeke treffer sin yngre venninne Kari i parken. Kari overrekker henne en lapp fra Vibekes hemmelige kj\xc3\xa6reste, Gustav. Vibeke f\xc3\xa5r l\xc3\xa5ne venninnens hvite ball for 10 \xc3\xb8re. Hun leker med den en stund til den havner under benken til et kj\xc3\xa6restepar. Kari overh\xc3\xb8rer samtalen mellom de to og senere en rekke samtaler mellom andre par i den store parken._NEWLINE_En gammel musikant dukker opp med sin fiolinkasse og hund, b\xc3\xa5de i parken og p\xc3\xa5 andre steder senere. I en bakg\xc3\xa5rd lytter Vibeke til en eldre dame som fors\xc3\xb8ker \xc3\xa5 spille orgel. Vibeke dr\xc3\xb8mmer seg vekk foran et lite speil i et parfymeri. Ved teatret Poppen opplever hun popbandet The Cool Cats og ten\xc3\xa5ringsidolet Frank Citter.'